सारस्वत ने कहा, ‘‘इन बयानों से हम अदालत में दिखाना चाहते हैं कि दोनों बयानों में अंतर है जो खान की बेगुनाही साबित करने के लिए महत्वपूर्ण है। ’’ इस मामले की सुनवाई जांच अधिकारी तत्कालीन डीएफओ ललित बोरा से जिरह के साथ जारी रही। वह अगली सुनवाई को फिर पेश होंगे क्योंकि उन्होंने ही खान के खिलाफ वन विभाग द्वारा मामला दर्ज होने के बाद तीन गवाहों के बयान दर्ज किए थे। खान पर आरोप है कि अक्तूबर, 1998 में उन्होंने जोधपुर के समीप कांकणी में दो काले हिरणों का कथित रूप से शिकार किया था।